sukhrobnurali/uzbek-legal-corpus huggingface dataset:
“REKLAMA TOʻGʻRISIDA”GI OʻZBEKISTON RESPUBLIKASI QONUNINI AMALGA OShIRISh ChORA-TADBIRLARI HAQIDA
(law, 2019-12-20)

“Reklama toʻgʻrisida”gi Oʻzbekiston Respublikasi Qonunini bajarish yuzasidan va iqtisodiy islohotlarni chuqurlashtirish, tovarlar (ishlar, xizmatlar) bozorida raqobatni rivojlantirish maqsadida Vazirlar Mahkamasi qaror qiladi: 1. Oʻzbekiston Respublikasi Xususiylashtirilgan korxonalarga koʻmaklashish va raqobatni rivojlantirish davlat qoʻmitasi hamda uning hududiy organlariga reklama toʻgʻrisidagi Oʻzbekiston Respublikasi qonun hujjatlariga rioya etilishi ustidan davlat nazoratini amalga oshirish funksiyasi yuklansin. Belgilansinki, Oʻzbekiston Respublikasining reklama toʻgʻrisidagi qonun hujjatlari buzilganligi uchun jarimalar Oʻzbekiston Respublikasi Xususiylashtirilgan korxonalarga koʻmaklashish va raqobatni rivojlantirish davlat qoʻmitasiga ochiladigan maxsus tranzit hisob raqamiga (keyingi oʻrinlarda “maxsus tranzit hisob raqami” deb ataladi) undirilishi kerak. Maxsus tranzit hisob raqamiga tushadigan mablagʻlar va jarimalar oyiga ikki marta (oyning 17-kunigacha va hisobot oyidan keyingi oyning 5-kunigacha) quyidagi tartibda taqsimlanadi: mablagʻlarning 80 foizi — Oʻzbekiston Respublikasining respublika budjeti daromadiga; mablagʻlarning 20 foizi — Oʻzbekiston Respublikasi Xususiylashtirilgan korxonalarga koʻmaklashish va raqobatni rivojlantirish davlat qoʻmitasining budjetdan tashqari jamgʻarmasiga. 2. “Reklama toʻgʻrisida”gi Oʻzbekiston Respublikasi Qonuni talablari ijro etilishini taʼminlash 2-ilovaga muvofiq davlat boshqaruv organlariga va joylardagi davlat hokimiyati organlariga yuklansin. Davlat boshqaruvi va joylardagi davlat hokimiyatining koʻrsatib oʻtilgan organlari bir oy muddatda oʻzlarining amaldagi nizomlariga tegishli oʻzgartirish va qoʻshimchalar toʻgʻrisida belgilangan tartibda takliflar kiritsinlar. 4. Monopoliyadan chiqarish va raqobatni rivojlantirish qoʻmitasi vazirliklar, idoralar, Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari bilan birgalikda reklamani joylashtirish tartibini bir oy muddatda 2-ilovaga muvofiq ishlab chiqsin, tasdiqlasin va belgilangan tartibda amalga kiritsin. 5. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari B. Hamidov va Oʻzbekiston Respublikasi Bosh vazirining oʻrinbosari H. Karomatov zimmasiga yuklansin.
OʻZBEKISTON RESPUBLIKASIDA YAPONIYA TASHQI SAVDO TASHKILOTI (DJETRO) VAKOLATXONASI OCHISH TOʻGʻRISIDA
(resolution, 2000-06-24)

Yaponiya bilan savdo-iqtisodiy hamkorlikning institutsional asoslarini kengaytirish, Oʻzbekiston Respublikasining eksport salohiyatini rivojlantirish hamda vatanimiz mahsulotlarining xalqaro bozorlarga kirib borishi uchun jahon ilgʻor tajribasini qoʻllash maqsadida Vazirlar Mahkamasi qaror qiladi: 1. Yaponiya Hukumatining Oʻzbekiston Respublikasida Yaponiya tashqi savdo tashkiloti (DJETRO) ning mintaqaviy vakolatxonasini ochish toʻgʻrisidagi taklifi qabul qilinsin. 2. Maʼlumotlar uchun qabul qilinsinki, quyidagilar Oʻzbekiston Respublikasidagi DJETRO vakolatxonasining asosiy vazifalari hisoblanadi: Yaponiya kompaniyalarining toʻgʻridan-toʻgʻri investitsiyalarini respublika iqtisodiyotiga jalb qilish, ikkala mamlakat sanoat korxonalari oʻrtasidagi hamkorlikni va ilgʻor texnologiyalarni ayirboshlashni kengaytirish; eksport salohiyatini rivojlantirish, vatanimizda ishlab chiqarilgan tovarlarning raqobatbardoshliligini oshirish hamda ularning Yaponiya va xalqaro sotish bozorlariga kirib borishiga koʻmaklashish boʻyicha dasturlarni amalga oshirish; sanoat ishlab chiqarishi, kichik va oʻrta tadbirkorlikning eksportga yoʻnaltirilgan mahsulotlarning sifat koʻrsatkichlarini yaxshilashga, standartlashtirish va sertifikatsiyalashga koʻmaklashish; respublika mutaxassislari malakasini oshirish tadbirlarini, shu jumladan, ularning Yaponiyada oʻtkaziladigan DJETRO oʻquv dasturlarida qatnashishini tashkil etish. 3. Oʻzbekiston Respublikasi Tashqi iqtisodiy aloqalar vazirligi DJETRO vakolatxonasini Toshkent shahrida Amur Temur koʻchasidagi Xalqaro savdo-koʻrgazma kompleksning Biznes-markazi binosiga imtiyozli shartlarda joylashtirsin. 4. Oʻzbekiston Respublikasi Tashqi ishlar vazirligi: DJETRO vakolatxonasiga xalqaro hukumatlararo tashkilot vakolatxonasi maqomini bergan holda uni akkreditatsiyadan oʻtkazishni; Oʻzbekiston Respublikasida DJETRO loyihalarini amalga oshirishda qatnashuvchi xorijiy mutaxassislarga, ulardan konsullik yigʻimlari undirmasdan, kirish vizalari rasmiylashtirishni taʼminlasin. 5. Oʻzbekiston Respublikasi Ichki ishlar vazirligi Oʻzbekiston Respublikasida DJETRO loyihalarini amalga oshirishda qatnashuvchi Yaponiya mutaxassislariga, davlat boji toʻlanmagan holda, koʻp martali vizalar berilishini va ularning muddatlari uzaytirilishini, ularning yashash joylari boʻyicha vaqtinchalik roʻyxatdan oʻtkazilishini va vaqtinchalik roʻyxatdan oʻtganlik muddati uzaytirilishini taʼminlasin. 6. Mazkur qarorning bajarilishini nazorat qilish Oʻzbekiston Respublikasining Bosh vaziri Oʻ.T. Sultonov zimmasiga yuklansin.
OʻZBEKISTON SUV XOʻJALIGI QURILISHI DAVLAT KONSERNI (“OʻZSUVQURILISH”)NI TUGATISH TOʻGʻRISIDA
(decree, 2025-11-26)

1998 — 2000-yillarda qurilish sohasidagi iqtisodiy islohotlarni chuqurlashtirish Dasturiga muvofiq, shuningdek kapital qurilishda boshqaruv tizimini yanada takomillashtirish, qurilishda boshqaruv tuzilmalarini monopoliyadan chiqarish va ixchamlashtirish, pudrat ishlari bozorini shakllantirish maqsadida: 1. “Oʻzsuvqurilish” davlat konserni tarkibida boʻlgan korxonalar va tashkilotlarni davlat tasarrufidan chiqarish va xususiylashtirish boʻyicha maxsus komissiyaning Oʻzbekiston suv xoʻjaligi qurilishi davlat konserni (“Oʻzsuvqurilish”)ni tugatish toʻgʻrisidagi taklifi qabul qilinsin. 3. “Oʻzbekiston suv xoʻjaligi qurilishi davlat konserni (“Oʻzsuvqurilish”)ni tashkil qilish toʻgʻrisida” Oʻzbekiston Respublikasi Prezidentining 1992-yil 18-noyabrdagi PF-497-son Farmoni oʻz kuchini yoʻqotgan deb hisoblansin. 4. Oʻzbekiston Respublikasi Vazirlar Mahkamasi ikki hafta muddatda ushbu Farmonni amalga oshirish yuzasidan qaror qabul qilsin.
ISH HAQI, PENSIYALAR, STIPENDIYALAR VA IJTIMOIY NAFAQALAR MIQDORINI OSHIRISH TOʻGʻRISIDA
(decree, 2025-11-26)

7. Oʻzbekiston Respublikasi Prezidentining 1999-yil 19-iyuldagi PF-2339-son Farmoni 8-bandi istisno qilingan holda oʻz kuchini yoʻqotgan deb hisoblansin.
“OʻZBEKISTON TEMIR YOʻLLARI” DAVLAT-AKSIYADORLIK TEMIR YOʻL KOMPANIYASI USTAVIGA QOʻShIMChALAR KIRITISh TOʻGʻRISIDA
(resolution, 2002-05-02)

Oʻzbekiston Respublikasi Hukumati bilan Yevropa tiklanish va taraqqiyot banki oʻrtasida “Lokomotivlar parkini yangilash” loyihasi boʻyicha 1999-yil 1-dekabrdagi Kredit bitimi shartlari amalga oshirilishini taʼminlash maqsadida Vazirlar Mahkamasi qaror qiladi: Oʻzbekiston Respublikasi Vazirlar Mahkamasining 1995-yil 3-iyuldagi 249-son qarori bilan tasdiqlangan “Oʻzbekiston temir yoʻllari” davlat-aksiyadorlik temir yoʻl kompaniyasi Ustaviga quyidagi qoʻshimchalar kiritilsin: a) II boʻlimning 2-bandidagi: “b” kichik band quyidagi mazmundagi xatboshi bilan toʻldirilsin: “kelgusi besh yillik davr uchun kompaniyaning ish strategiyani, rivojlantirish dasturini, tabiatni muhofaza qilish tadbirlari rejasini va tegishli tezkor ishlab chiqarish va moliyaviy maqsadli koʻrsatkichlarni bayon qilib, tijorat faoliyati va bozor munosabatlari tamoyillariga asoslangan tegishli davr prognozini har yili aniqlashtirgan holda besh yillik biznes-reja loyihasini tayyorlash va tasdiqlashni. Besh yillik biznes-rejaga notijorat xizmatlar koʻrsatish, infratuzilmani qoʻllab-quvvatlash va rivojlantirish hamda boshqa maqsadlar yuzasidan majburiyatlarni bajarish boʻyicha koʻzda tutilayotgan budjetdan moliyalash kiritiladi”; “g” kichik band quyidagi mazmundagi xatboshi bilan toʻldirilsin: “temir yoʻl transporti faoliyatini zarur tovarlar, ishlar va xizmatlar bilan, shu jumladan, Oʻzbekiston Respublikasi qonun hujjatlariga muvofiq ochiq savdolar oʻtkazish yoʻli bilan taʼminlashni”; b) III boʻlim quyidagi mazmundagi xatboshi bilan toʻldirilsin: “Oʻzbekiston Respublikasi qonun hujjatlariga muvofiq korxonalarni, ijtimoiy infratuzilma obyektlarini va transport xizmatlari koʻrsatish yoki favqulodda funksiyalarni bajarish bilan bogʻliq boʻlmagan boshqa mol-mulklarni xususiylashtirish va boshqa yuridik va jismoniy shaxslarga berish yuzasidan takliflar kiritish”.
VAZIRLAR MAHKAMASINING “FERMER XOʻJALIGI TOʻGʻRISIDA”, “DEHQON XOʻJALIGI TOʻGʻRISIDA”GI OʻZBEKISTON RESPUBLIKASI QONUNLARINI AMALGA OShIRISh MUDDATLARI VA ChORA-TADBIRLARI TOʻGʻRISIDA” 1998 YIL 15 IYuLDAGI 300-SON QARORIGA OʻZGARTIRIShLAR KIRITISh HAQIDA
(law, 2022-07-22)

Oʻzbekiston Respublikasi Yer kodeksining 53-moddasiga va “Davlat yer kadastri toʻgʻrisida”gi Oʻzbekiston Respublikasi Qonunining 10-moddasiga muvofiq Vazirlar Mahkamasi qaror qiladi: Vazirlar Mahkamasining 1998-yil 15-iyuldagi 300-son qarori bilan tasdiqlangan Fermer xoʻjaligini yuritish uchun yer uchastkalarini fuqarolarga uzoq muddatli ijaraga berish tartibiga quyidagi oʻzgartirishlar kiritilsin: 21-bandning uchinchi xatboshidagi “tuman hokimligida” soʻzlaridan keyin “yer resurslari boʻyicha tuman xizmatida” soʻzlari qoʻshilsin; 22-banddagi “tuman bosh (katta) yer tuzuvchisi”, “tuman bosh (katta) yer tuzuvchisida” soʻzlari tegishli ravishda “yer resurslari boʻyicha tuman xizmati vakili” soʻzlari bilan almashtirilsin; 22 va 23-bandlardagi “tuman bosh (katta) yer tuzuvchisida” soʻzlari “yer resurslari boʻyicha tuman xizmatida” soʻzlari bilan almashtirilsin; Yer uchastkasini uzoq muddatli ijaraga berishning namunaviy shartnomasi 19-bandi quyidagi tahrirda bayon qilinsin: Mazkur Shartnoma toʻrt nusxada tuzilgan boʻlib, ulardan biri tuman hokimligida, ikkinchisi yer resurslari boʻyicha tuman xizmatida, uchinchisi — fermer xoʻjaligida, toʻrtinchisi — yerlarida fermer xoʻjaligi tuzilgan qishloq xoʻjaligi kooperativi (shirkat xoʻjaligi)da saqlanadi.
TOVARLARNING AYRIM TURLARINI ChAKANALAB SOTISh QOIDALARIGA OʻZGARTIRIShLAR KIRITISh TOʻGʻRISIDA
(resolution, 2003-02-13)

Vazirlar Mahkamasi qaror qiladi: Oʻzbekiston Respublikasi Vazirlar Mahkamasining 1997-yil 14-iyuldagi 355-son qarori (Oʻzbekiston Respublikasi QT, 7-son, 25-modda) bilan tasdiqlangan Umumiy ovqatlanish mahsulotlari (xizmatlari)ni ishlab chiqarish va sotish qoidalariga quyidagi oʻzgartirishlar kiritilsin: 16-bandning birinchi xatboshidagi “shuningdek, korxonalarning ushbu turi va klassi uchun standartlarni” soʻzlari chiqarib tashlansin; 18-bandning birinchi xatboshidagi “shuningdek, mahsulot (xizmat) sertifikatini” soʻzlari chiqarib tashlansin; 20-band quyidagi tahrirda bayon qilinsin: “20. Oshpazlik mahsulotini tayyorlovchilar sanitariya qoidalariga rioya qilishga, shu jumladan, tibbiy tekshiruvlarni, xodimlarning sanitariya boʻyicha bilimlarini oshirish tadbirlarini muntazam ravishda oʻtkazishga majburdirlar”; 23-band quyidagi tahrirda bayon qilinsin: “23. Umumiy ovqatlanish mahsulotlarining tayyorlovchi korxonaning savdo zalidan tashqarida sotiladigan har bir turkumi tayyorlovchi korxonaning nomi koʻrsatilgan, tayyorlangan vaqti, sotishning soʻnggi muddati va bir idishga joylangan mahsulot vazni koʻrsatilgan holda narxnomaga ega boʻlishi kerak. Umumiy ovqatlanish mahsulotlarini sotish bilan shugʻullanuvchi xususiy tadbirkorlar ham ushbu Qoidalari, amaldagi sanitariya qoidalarini va boshqa normativ hujjatlarni bajarishga majburdirlar”; 27-banddagi “Mahsulotlar va xizmatlarni sertifikatlash toʻgʻrisida” soʻzlari chiqarib tashlansin.
VAZIRLAR MAHKAMASINING “DAVLAT HOKIMIYATI VA BOSHQARUVI ORGANLARI, SUD ORGANLARI VA NOTARIAL IDORALAR XODIMLARI MEHNATIGA HAQ TOʻLASHNING TARIF SETKASINI JORIY ETISH TOʻGʻRISIDA" 1996-YIL 12-APRELDAGI 147-SON QARORIGA QISMAN OʻZGARTIRISHLAR KIRITISH HAQIDA
(resolution, 2000-06-08)

Vazirlar Mahkamasi qaror qiladi: 1. Vazirlar Mahkamasining “Davlat hokimiyati va boshqaruvi organlari, sud organlari va notarial idoralar xodimlari mehnatiga haq toʻlashning tarif setkasini joriy etish toʻgʻrisida” 1996-yil 12-apreldagi 147-son qaroriga 25, 25-a, 25-b-ilovalardagi “katta inspektor” va “inspektor” soʻzlari “I toifali ish yurituvchi kotiba” va “II toifali ish yurituvchi kotiba” soʻzlari bilan almashtirilsin. 2. Oʻzbekiston Respublikasi Vazirlar Mahkamasi, vazirliklar, idoralar, Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari, tuman va shahar hokimliklari, oʻz tuzilmalarida yuqorida koʻrsatib oʻtilgan lavozimlar boʻlgan davlat hokimiyati va boshqaruvining boshqa organlari oʻzlarining shtat jadvallarini mazkur qarorga muvofiqlashtirsinlar. 3. Oʻzbekiston Respublikasi Mehnat vazirligi, vazirliklar va idoralar, davlat hokimiyati va boshqaruvining boshqa organlari lavozimlarning umumtarmoq va tarmoq malaka maʼlumotnomalarini ishlab chiqishda mazkur qaror bilan kiritilgan oʻzgartirishlarni hisobga olsinlar. 4. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari B.S. Hamidov va vazirliklar, idoralar, hokimliklar hamda davlat hokimiyati va boshqaruvining boshqa organlari rahbarlari zimmasiga yuklansin.
OʻZBEKISTON NEFT MAXSULOTLARI VA GAZDAN FOYDALANISHNI NAZORAT QILISH DAVLAT INSPEKSIYASINI TASHKIL ETISH TOʻGʻRISIDA
(resolution, 2024-09-27)

Iqtisodiyot tarmoqlarida neft mahsulotlari va gazdan oqilona hamda samarali foydalanishni davlat tomonidan nazorat qilishning yagona tizimini takomillashtirish, “Energiyadan oqilona foydalanish toʻgʻrisida”gi Oʻzbekiston Respublikasi Qonunini hamda Oʻzbekiston Respublikasi Vazirlar Mahkamasining “Tabiiy gaz yetkazib berish va uning uchun hisob-kitob qilish tizimini takomillashtirish toʻgʻrisida” 1999-yil 21-sentabrdagi 439-son qarorini bajarish maqsadida Vazirlar Mahkamasi qaror qiladi: 1. “Oʻzneftgazinspeksiya” negizida Oʻzbekiston Respublikasi Vazirlar Mahkamasi huzuridagi Oʻzbekiston neft mahsulotlari va gazdan, foydalanishni nazorat qilish davlat inspeksiyasi (“Oʻdavneftgazinspeksiya”) tashkil etilsin, u “Oʻzbekneftgaz” milliy xolding kompaniyasi tarkibidan chiqarilsin. 7. “Oʻzbekneftgaz” milliy xolding kompaniyasi “Oʻzneftgazinspeksiya” balansidagi mavjud asbob-uskunalar, inventarlar va transport vositalarini “Oʻzdavneftgazinspeksiya”ga tekin bersin. 8. Oʻzbekiston pochta va telekommunikatsiyalar agentligi bir oy muddatda “Oʻdavneftgazinspeksiya” Markaziy apparatini zarur aloqa vositalari, shu jumladan hukumat aloqasi bilan taʼminlasin. 9. Qoraqalpogʻiston Respublikasi Vazirlar Kengashi, Viloyatlar va Toshkent shahar hokimliklari bir oy muddatda “Oʻzdavneftgazinspeksiya”ning Markaziy apparati va hududiy boʻlinmalari uchun binolar ajratsinlar. 10. Oʻzbekiston Respublikasi Vazirlar Mahkamasi qarorlariga 3-ilovaga muvofiq oʻzgartirish va qoʻshimchalar kiritilsin. 11. Oʻzbekiston Respublikasi Adliya vazirligi, tegishli vazirliklar va idoralar bir oy muddatda amaldagi meʼyoriy hujjatlarni ushbu qarorga muvofiqlashtirsinlar. 12. Mazkur qarorning bajarilishini nazorat qilish Bosh vazir oʻrinbosari V.Y. Atayev zimmasiga yuklansin. 1. Oʻzbekiston Respublikasi Vazirlar Mahkamasining 1994-yil 9-martdagi 124-son qarori (Oʻzbekiston Respublikasi HQT, 1994-y., 3-son, 15-modda) bilan tasdiqlangan “Yoqilgʻi-energetika resurslaridan foydalanish qoidalarini buzganlik uchun iqtisodiy jazolarni qoʻllash toʻgʻrisida Nizom”da Nizom matnidagi “Oʻzbekneftgaz” milliy korporatsiyasining “Oʻzneftgazinspeksiya”siga berilgan koʻrsatmalar “Oʻzdavneftgazinspeksiya”ga koʻrsatmalar bilan almashtirilsin; III boʻlimda: 3-banddagi “Oʻzbekneftgaz” milliy korporatsiyasiga” soʻzlari “Oʻzbekiston Respublikasi Vazirlar Mahkamasiga” soʻzlari bilan almashtirilsin; 5-banddagi “soʻzsiz” soʻzi “akseptsiz” soʻzi bilan almashtirilsin. 2. Oʻzbekiston Respublikasi Vazirlar Mahkamasining 1998-yil 15-dekabrdagi 523-son qarori bilan tasdiqlangan mazkur qarorga 11-ilovadagi “Aksiyalarining nazorat va davlat paketlari, mol-mulki “Oʻzbekneftgaz” milliy xolding kompaniyasi ustav fondiga beriladigan aksiyadorlik kompaniyalari, korxonalar va tashkilotlar roʻyxati”dan hamda 12-ilovadagi “Oʻzbekneftgaz” milliy xolding kompaniyasi tuzilmasi”dan “Oʻzneftgazinspeksiya” Oʻzbekiston neft mahsulotlari va gazdan foydalanishni nazorat qilish davlat inspeksiyasi” hamda “Oʻzneftgazinspeksiya” soʻzlari chiqarib tashlansin.
OʻZBEKISTON RESPUBLIKASI HUQUMATINING AYRIM QARORLARIGA OʻZGARTIRIShLAR KIRITISh TOʻGʻRISIDA
(resolution, 2004-07-21)

Vazirlar Mahkamasi qaror qiladi: 2. Vazirlar Mahkamasining 1995-yil 14-fevraldagi 55-son qarori (Oʻzbekiston Respublikasi QT, 1995-y., 2-son, 3-modda) bilan tasdiqlangan Oʻzbekiston Respublikasida xususiy tadbirkorlik toʻgʻrisidagi Nizomning 10-bandi quyidagi mazmundagi ikkinchi xatboshi bilan toʻldirilsin: “Xususiy korxonaning yuridik shaxs sifatida davlat roʻyxatidan oʻtkazilishi uning Oʻzbekiston Respublikasi Tashqi iqtisodiy aloqalar vazirligida tashqi iqtisodiy aloqalar) qatnashchisi sifatida qoʻshimcha ravishda roʻyxatdan oʻtkazilmasdan tashqi iqtisodiy faoliyatni amalga oshirishi va vakolatli banklarda valyuta hisob varaqlari ochish uchun asos boʻlib hisoblanadi”. 10-bandning ikkinchi va uchinchi xatboshilari tegishli ravishda uchinchi va toʻrtinchi xatboshilar deb hisoblansin. 3. Oʻzbekiston Respublikasi Vazirlar Mahkamasining 1995-yil 15-iyundagi 221-son qarori (Oʻzbekiston Respublikasi QT, 1995-y., 6-son, 21-modda) bilan tasdiqlangan Davlat korxonalarini ochiq turdagi aksiyadorlik jamiyatlariga aylantirish tartibining 5-bandi quyidagi mazmundagi xatboshi bilan toʻldirilsin: “Kichik va oʻrta tadbirkorlik subyekti boʻlgan aksiyadorlik jamiyatining davlat roʻyxatidan oʻtkazilishi koʻrsatib oʻtilgan subyektlarning Oʻzbekiston Respublikasi Tashqi iqtisodiy aloqalar vazirligida tashqi iqtisodiy aloqalar qatnashchilari sifatida qoʻshimcha ravishda roʻyxatdan oʻtkazilmasdan tashqi iqtisodiy faoliyatni amalga oshirishi va vakolatli banklarda valyuta hisob varaqlari ochishi uchun asos boʻlib hisoblanadi”.
EKSPORT MAHSULOTI IShLAB ChIQARUVChILARNI RAGʻBATLANTIRISh BORASIDAGI QOʻShIMChA ChORA-TADBIRLAR TOʻGʻRISIDA
(decree, 2018-04-05)

Eksportga mahsulot ishlab chiqaruvchi korxonalarning eksport salohiyatini kengaytirish, ularni mulkchilik shaklidan qatʼi nazar, davlat tomonidan qoʻllab-quvvatlash, amaldagi soliq imtiyozlarini tartibga solish va eksportga moʻljallangan raqobatdosh mahsulot ishlab chiqarishni koʻpaytirishga shunday imtiyozlarning ragʻbatlantiruvchi taʼsirini kuchaytirish maqsadida: 1. Eksport qiluvchi korxonalar uchun foyda soligʻi va mulk soligʻini toʻlash tartibi umumiy sotish hajmida oʻzi ishlab chiqargan va erkin almashtiriladigan valyutaga sotilgan tovarlar, ishlar, xizmatlar eksportidagi (ishlar bajarilgan, xizmatlar koʻrsatilgan joydan qatʼii nazar) ulushiga bogʻliq holda quyidagicha belgilansin: eksport ulushi 15 foizdan 30 foizgacha miqdorda boʻlganida — belgilangan foyda soligʻi va mulk soligʻi stavkalari 30 foizga kamaytiriladi; eksport ulushi 30 va undan koʻproq foiz boʻlganida — belgilangan foyda soligʻi va mulk soligʻi stavkalari 50 foizga kamaytiriladi. Mazkur soliq imtiyozi yagona soliq toʻlovini hisoblash chogʻida mikrofirmalar va kichik korxonalarga tatbiq etilsin. 3. Ushbu Farmonning 1-bandida nazarda tutilgan imtiyozlar eksport mahsulotlarini ishlab chiqaruvchi hamda uni mustaqil ravishda yoki vazirliklar, idoralar, korporatsiyalar, uyushmalar va kompaniyalarning tarkibiy boʻlinmalari hisoblanuvchi ixtisoslashtirilgan tashqi savdo birlashmalari hamda firmalar, shuningdek komissiya shartnomasi (topshiriq) boʻyicha vositachi (ishonchli vakil) orqali sotuvchi barcha mulkchilik shaklidagi korxonalarga tatbiq etiladi. Mazkur imtiyozlar erkin almashtiriladigan valyutaga xomashyo mahsulotlari — paxta tolasi, ip gazlama kalavasi, lint, neft, neft mahsulotlari, gaz kondensati, tabiiy gaz, elektr energiyasi, qimmatbaho, rangli va qora metallar eksport qiluvchi savdo-vositachilik korxonalariga, shuningdek ishlab chiqarish korxonalariga tadbiq qilinmaydi. 4. Oʻzbekiston Respublikasi Moliya vazirligi Davlat soliq qoʻmitasi bilan birga bir hafta muddatda ushbu Farmonda koʻzda tutilgan soliq imtiyozlarini qoʻllanish tartibini ishlab chiqsin va belgilangan tartibda tasdiqlasin. 5. Eksport qiluvchi korxonalar uchun ilovaga* muvofiq soliq imtiyozlari oʻz kuchini yoʻqotgan deb hisoblansin. 6. Oʻzbekiston Respublikasi Vazirlar Mahkamasi ikki hafta muddatda: Oʻzbekiston Respublikasining amaldagi qonun hujjatlariga oʻzgartish va qoʻshimchalar kiritish toʻgʻrisida takliflar; Hukumatning ilgari qabul qilingan qarorlariga tegishli oʻzgartishlar kiritsin. 7. Ushbu Farmonning bajarilishini nazorat qilish Oʻzbekiston Respublikasining Bosh vaziri Oʻ. T. Sultonov zimmasiga yuklansin.
JAMIYATNING SIYOSIY, IQTISODIY VA MAʼNAVIY SOHALARIDA ISLOHOTLARNI ERKINLAShTIRISh VA ChUQURLAShTIRISh, MAMLAKAT XAVFSIZLIGINI TAʼMINLASh BOʻYIChA DASTURLARNI AMALGA OShIRISh BORASIDAGI ChORA-TADBIRLAR TOʻGʻRISIDA
(decree, 2020-09-28)

Siyosiy sohada, davlat qurilishi va boshqaruvi, iqtisodiy, maʼnaviy, sud-huquq, tashqi siyosiy sohalar va xavfsizlikni taʼminlash sohasida islohotlarni erkinlashtirish va chuqurlashtirish boʻyicha Oʻzbekiston Respublikasi Prezidentining ikkinchi chaqiriq Oʻzbekiston Respublikasi Oliy Majlisi birinchi sessiyasida qilgan maʼruzasida belgilab berilgan ustuvor yoʻnalishlarni amalga oshirish maqsadida: 1. Oʻzbekiston Respublikasi Prezidentining 2000-yil 10-fevraldagi F-1118-son Farmoyishi bilan tuzilgan ishchi guruhlarning siyosiy sohada, davlat qurilishi va boshqaruvi, iqtisodiy, maʼnaviy, sud-huquq, tashqi siyosiy sohalar va xavfsizlikni taʼminlash sohasida Oʻzbekiston Respublikasi Prezidentining ikkinchi chaqiriq Oʻzbekiston Respublikasi Oliy Majlisi birinchi sessiyasidagi maʼruzasida belgilab berilgan asosiy vazifalarni amalga oshirish Dasturlari boʻyicha takliflari 1 — 6-ilovalarga* muvofiq maʼqullansin. 2. Oʻzbekiston Respublikasi Vazirlar Mahkamasi, ushbu Farmonning 1-6-ilovalarida koʻrsatilgan vazirliklar, idoralar, jamoat va nohukumat tashkilotlari ilmiy xodimlar va mutaxassislarni, jamoat arboblarini keng jalb etgan holda: tegishli qonun hujjatlarining loyihalari oʻz vaqtida, belgilangan muddatlarga qatʼiy muvofiq ravishda ishlab chiqilishi hamda tasdiqlash uchun Oliy Majlisga kiritilishini; qabul qilingan qonun hujjatlarini amalga oshirishning taʼsirchan mexanizmini yaratuvchi aniq tadbirlar, meʼyoriy hujjatlar, nizomlar va yoʻriqnomalarning belgilangan tartibda shakllantirilishi hamda roʻyobga chiqarilishini taʼminlasinlar. 4. Ushbu Farmonning ijrosini nazorat qilish Oʻzbekiston Respublikasi Bosh vaziri Oʻ. T. Sultonov va Oʻzbekiston Respublikasi Prezidentining Davlat maslahatchisi T. A. Alimov zimmasiga yuklansin.
AVTOTRANSPORT VOSITALARINI TASARRUF ETISh VA ULARNI BOShQARISh HUQUQINI BERUVChI IShONChNOMALARNI RASMIYLAShTIRISh BOʻYIChA
(other, 2019-08-13)

Tegishli idoralar tomonidan koʻrilayotgan chora-tadbirlarga qaramasdan avtomototransport vositalari bilan bogʻliq jinoiy xatti-harakatlar soni keskin kamaymayapti. Ushbu jinoyatlarni tezda ochish ularning bir qismi ishonchnoma orqali boshqarilayotganligi va oʻzgaga oʻtkazilayotganligi sababli egalarini aniqlash masalasida birmuncha qiyinchiliklar vujudga kelmoqda. Buning oqibatida esa, aybdorlarni topish va ularni belgilangan tartibda javobgarlikka tortish davri asossiz choʻzilib ketmoqda. Qayd etilganlarni inobatga olgan holda quyidagilar topshiriladi: 1. Avtotransport vositalarini tasarruf etish (olish-sotish, almashtirish, hadya etish) va ularni boshqarish huquqini beruvchi ishonchnomalar rasmiylashtirilganida vakolatnoma oluvchiga uning ikki nusxasi beriladi. Ishonchnomaning bir nusxasi hududiy DAN boshqarmalarining “Roʻyxatlash va imtihon boʻlim (boʻlinma)larida” qoldiriladi. Notarius tomonidan mazkur vakolatnoma matnida: “u tegishli avtomobil nazorati idorasida 10 kun ichida belgilangan tartibda roʻyxatdan oʻtkaziladi va roʻyxatdan oʻtkazilmagunga qadar haqiqiy emas deb hisoblanadi” deb yozilishi shart. 2. Qoraqalpogʻiston Respublikasi Adliya vazirligi, viloyatlar va Toshkent shahar adliya boshqarmalari rahbarlariga qayd etilganlarni barcha notariuslarga va ular orqali “Notariat toʻgʻrisida”gi Qonunda nazarda tutilgan notarial tasdiqlangan hujjatlarga tenglashtiriladigan ishonchnomalarni guvohlantiruvchi shaxslarga yetkazish vazifasi yuklatiladi.